何泳芍

何泳芍，係香港嘅一位自由潛水教練同演員，參選2018年度香港小姐競選，入到最後五強。

簡歷

早年經歷
何泳芍以前讀賽馬會體藝中學，喺讀緊書嘅時已經成日去游水，曾經喺學界比賽入面贏到多個獎項，而佢亦都係香港潛水教練協會嘅成員。何泳芍係恒生管理學院新聞及傳播系舊生。

參選香港小姐
何泳芍喺2018年參加嗰一年嘅香港小姐競選，同其他參選者最大分別係佢有一身古銅色肌膚。 佢話佢去選港姐係希望改變外界對健康膚色嘅女仔個想法。不過佢就講笑咁話佢阿媽對佢無信心，認為全香港有咁多靚女，佢憑乜嘢入到決賽，不過佢都得到阿媽嘅支持，煮一啲健康食物佢食。而自己有運動底子，唔使特別去保持身材，所以唔會擔心泳裝環節。

無綫藝員生涯
何泳芍2018年開始做無綫電視藝員。2022年佢做咗23位J2ers之一，拍一啲J2台節目。

演出

電視節目
2022年：《職工頭圍用膳》第12-13集主持
2022年：《關注關注組》主持
2022年：《開卷》主持
2022年：《港女野人》主持
2023年：《還原神之食》主持

2018香港小姐競選 - 14號　何泳芍 Honey Ho - 佳麗檔案 - tvb.com

類:無綫電視女藝員
泳芍
2018年度香港小姐競選佳麗